যুদ্ধাপরাধের অভিযোগে গ্রেপ্তার জামায়াতে ইসলামীর নেতা দেলাওয়ার হোসাইন সাঈদীকে আন্তর্জাতিক অপরাধ ট্রাইব্যুনালে নেওয়া হলেও আদালতে হাজির করা হয়নি।  মঙ্গলবার সকাল ১০টার দিকে পুরনো হাইকোর্ট ভবনে স্থাপিত ট্রাইব্যুনালে সাঈদীকে নেওয়া হয়। তার জামিনের আবেদনের শুনানি হওয়ার কথা ছিলো।  কিন্তু সাঈদী অসুস্থ হয়ে পড়ায় আদালতে না তুলেই তাকে কারা হেফাজতে ফেরত পাঠানো হয়।  সাঈদীর বিরুদ্ধে একাত্তরে হত্যা-ধর্ষণ-লুণ্ঠনের অভিযোগের প্রমাণ সম্বলিত ৪ হাজার ৭৪ পৃষ্ঠার প্রতিবেদন  তৈরির কথা সোমবার জানায় যুদ্ধাপরাধ তদন্ত সংস্থা।  তদন্ত কর্মকর্তা সানাউল হক সোমবার বেইলি রোডে তদন্ত সংস্থার কার্যালয়ে সাংবাদিকদের বলেন, সাঈদী একাত্তরে হত্যা, ধর্ষণ, অগ্নিসংযোগ, লুণ্ঠন ও গণহত্যায় জড়িত ছিলেন বলে প্রমাণ …